PRIMĂRIA MUNICIPIULUI TIMIŞOARA

DIRECŢIA CLĂDIRI, TERENURI ŞI DOTĂRI DIVERSE                                                                    
SERVICIUL
CLĂDIRI

COMPARTIMENT LOCUINŢE ŞI GARAJE
    
Nr. SC2014-2501/03.02.2014                                                              A p r o b a t:





   



 P R I M A R,
                    NICOLAE ROBU
R E F E R A T

privind aprobarea schimbului de locuinţă dintre Ciobra Raluca Cecilia 

şi Berdeiu Simona Claudia chiriaşe în blocurile construite de către A.N.L. destinate închirierii

Prin cererile nr. CT2014-406/29.01.2014 şi CT2014-407/29.01.2014 numitele Ciobra Raluca Cecilia, chiriaşă a ap.5 din str. Miloia bl.B2 în baza contractului de închiriere nr. 47/10.02.2004, respectiv Berdeiu Simona Claudia, chiriaşă a ap.2 din str. Miloia bl.B3 în baza contractului de închiriere nr.761/28.08.2013, solicită schimbul de locuinţe.

Art.1763 din Cod Civil defineşte schimbul ca fiind acel contract „prin care fiecare dintre părţi, denumite copermutanţi, transmite sau după caz, se obligă să transmită un bun pentru a dobândi un altul”. Dispoziţiile art.1763 Cod Civil se aplică pentru un dezmembrământ al proprietăţii respectiv posesia unui bun, precum şi pentru toate dezmembrămintele dreptului de proprietate. 

Întrucât dispoziţiile art.1763 Cod Civil, în cazul nostru se aplică doar pentru copermutarea posesiei, acordul pentru realizarea schimbului se dă de către administratorul bunului respectiv Consiliul Local al Municipiului Timisoara care potrivit art.1777 Cod Civil, în calitate de locator încheie un contract cu locatarul (coschimbaşul posesiei) prin care asigură folosinţa bunului pe o perioadă determinată în schimbul unui preţ denumit chirie. În acest sens, schimbul de locuinţe constituie o aplicare a contractului de schimb, prin care se transmite reciproc de către titularii contractelor de închiriere, dreptul de folosinţă a unei locuinţe.


Având în vedere cele de mai sus şi solicitările depuse de susnumitele, propunem aprobarea schimbului de locuinţă dintre Ciobra Raluca Cecilia, chiriaşă a ap.5 din str. Miloia bl.B2 şi Berdeiu Simona Claudia, chiriaşă a ap.2 din str. Miloia bl.B3.

